L E G E

pentru ratificarea Convenţiei privind spălarea banilor, depistarea, sechestrarea şi confiscarea veniturilor provenite din activitatea infracţională 



Parlamentul adoptă prezenta lege organică. 

Art.1. – Se ratifică Convenţia privind spălarea banilor, depistarea, sechestrarea şi confiscarea veniturilor provenite din activitatea infracţională, întocmită la Strasbourg la 8 noiembrie 1990, semnată de Republica Moldova la     5 iunie 1997, cu următoarea declaraţie:

"Republica Moldova declară că Convenţia privind spălarea banilor, depistarea, sechestrarea şi confiscarea veniturilor provenite din activitatea infracţională nu se aplică pe teritoriul controlat efectiv de organele autoproclamatei republici moldoveneşti nistrene pînă la soluţionarea definitivă a diferendului din această regiune."


Art.2. – În conformitate cu articolul 23 al Convenţiei privind spălarea banilor, depistarea, sechestrarea şi confiscarea veniturilor provenite din activitatea infracţională, se desemnează Procuratura Generală a Republicii Moldova în calitate de autoritate responsabilă pentru realizarea prevederilor convenţiei menţionate.

Art.3. – Ministerul Afacerilor Externe va pregăti şi va remite instrumentele de ratificare depozitarului. 

